แรงซื้อกลับหนุน SET พลิกปิดบวก 4 จุด แนะจับตาหุ้นใหญ่ประกาศงบ-ประชุมเฟดสัปดาห์นี้
แรงซื้อกลับหนุน SET พลิกปิดบวก 4 จุด แนะจับตาหุ้นใหญ่ประกาศงบ-ประชุมเฟดสัปดาห์นี้ โดยดัชนีปิดตลาดวันนี้ ที่ระดับ 1,501.62 จุด เพิ่มขึ้น 3.74 จุด หรือ 0.25% มูลค่าการซื้อขาย 8.28 หมื่นล้านบาท
25 ม.ค. 2564

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,501.62 จุด เพิ่มขึ้น 3.74 จุด หรือ 0.25% มูลค่าการซื้อขาย 8.28 หมื่นล้านบาท
10 หุ้นดันดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยวันนี้แกว่งแคบทั้งในแดนบวก-ลบสลับกัน คล้ายตลาดต่างประเทศ โดยตลาดหุ้นในภูมิภาคเอเชียก็เคลื่อนไหวทั้งในแดนบวก-ลบ เหมือนตลาดในยุโรปที่เทรดบ่ายนี้ เนื่องจากตลาดไม่มีปัจจัยใหม่เข้ามา ขณะเดียวกันตลาดก็เผชิญแรงขายทำกำไรมาตั้งแต่ช่วงปลายสัปดาห์ที่แล้วจนหลุดแนว 1,500 จุด ทำให้ตลาดพยายามสร้างฐานก่อน เพราะยังไม่มีแรงที่จะขึ้นไปแม้ในช่วงบ่ายดัชนีได้กระตุกขึ้นไปเหนือ 1,500 จุด แต่ก็โดนแรงขายทำกำไรกดดัน อย่างไรก็ดีปิดตลาดก็สามารถกลับไปยืนเหนือ 1,500 จุดได้
ทั้งนี้ ให้ติดตามการประชุมคณะรัฐมนตรี (ครม.) ในวันพรุ่งนี้ว่าจะมีมาตรการอะไรออกมาอีกหรือไม่ และติดตามการทยอยประกาศผลประกอบการของบริษัทจดทะเบียน โดยหุ้นใหญ่ที่จะประกาศงบฯออกมาช่วงสัปดาห์นี้ ได้แก่ SCC, PTTEP เป็นต้น ส่วนนอกประเทศให้ติดตามผลการประชุมธนาคารกลางสหรัฐ (เฟด) ในสัปดาห์นี้
สำหรับแนวโน้มการลงทุนในวันพรุ่งนี้ (26 ม.ค.) นายวิจิตร กล่าวว่า ตลาดฯยังอยู่ในช่วงของการสร้างฐาน พร้อมให้แนวรับ 1,490-1,480 จุด ส่วนแนวต้าน 1,510 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT      มูลค่าการซื้อขาย   3,152.33 ล้านบาท  ปิดที่   40.00 บาท  เพิ่มขึ้น   0.50 บาท
HANA     มูลค่าการซื้อขาย   3,045.63 ล้านบาท  ปิดที่   56.25 บาท  เพิ่มขึ้น   4.00 บาท
KBANK    มูลค่าการซื้อขาย   3,041.31 ล้านบาท  ปิดที่  126.50 บาท  ลดลง    2.50 บาท
STGT     มูลค่าการซื้อขาย   2,659.97 ล้านบาท  ปิดที่   41.25 บาท  เพิ่มขึ้น   1.50 บาท
CBG      มูลค่าการซื้อขาย   2,531.05 ล้านบาท  ปิดที่  148.50 บาท  เพิ่มขึ้น   8.00 บาท
ตลาดหุ้นเอเชีย
